CELEX: 62019TN0235
Language: mt
Date: 2019-04-04 00:00:00
Title: Kawża T-235/19: Rikors ippreżentat fl-4 ta’ April 2019 — HIM vs Il-Kummissjoni

17.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/87
            
         
      Rikors ippreżentat fl-4 ta’ April 2019 — HIM vs Il-Kummissjoni
      (Kawża T-235/19)
      (2019/C 206/76)
      Lingwa tal-kawża: il-Franċiż
      
         Partijiet
      
      
         Rikorrenti: Health Information Management (HIM) (Brussell, il-Belġju) (rappreżentant: P. Zeegers, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara din it-talba ammissibbli u fondata, u għaldaqstant;
               
            
                  —
               
               
                  tiddeċiedi li r-rikorrenti ma hijiex responsabbli biex tħallas in-noti ta’ debitu bin-numri 3241901815 (EUR 94 445.00) u 3241901886 (EUR 121 517.00) maħruġa fl-4 ta’ Frar 2019 u sa fejn huwa meħtieġ tiddikjara li dawn in-noti huma nulli skont l-Artikoli 263 u 264 tat-Trattat dwar il-Funzjonament tal-Unjoni Ewropea;
               
            
                  —
               
               
                  tikkundanna lill-Kummissjoni Ewropea għall-ħlas tal-ispejjeż kollha, li l-ammont tagħhom huwa stabbilit b’mod provviżorju għas-somma ta’ EUR 8 000.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq l-assenza ta’ komunikazzjoni tar-rapport ta’ awditu definittiv u l-impossibbiltà għar-rikorrenti sabiex tesprimi l-pożizzjoni tagħha b’għarfien sħiħ tal-fatti. Din l-assenza ta’ komunikazzjoni għandha bħala effett li n-noti ta’ debitu maħruġa mill-Kummissjoni ma humiex iġġustifikati.
               
            
                  2.
               
               
                  It-tieni motiv ibbażat fuq in-nuqqas ta’ osservanza min-naħa tal-awditur u tal-Kummissjoni tar-regoli li jistabbilixxu l-ispejjeż eliġibbli. Ir-rikorrenti tikkontesta l-pożizzjoni tal-Kummissjoni li, permezz tad-deċiżjoni tagħha, żiedet kundizzjoni mhux prevista mit-testi applikabbli fil-qasam ta’ telexogħol b’mod partikolari u b’dan il-mod adottat aġir li ma huwiex konsistenti ma’ dak li hija nnfisha kienet adottat f’awditi preċedenti li kienu jinvolvu lir-rikorrenti.